
 Hej  

Jeg har gået i klasse med den samme fyr i 8 år, og for et stykke tid siden, gik det op for mig, at jeg elsker ham. Vi har altid haft et slags "had/kærlighed" forhold til hinanden. Jeg har været forelsket i ham mange gange før i tiden, men jeg tror aldrig han har tænkt på mig som andet end en ven. Det værste ved det hele er, at selvom jeg har prøvet at undgå ham, er det aldrig lykkedes, fordi vi går i klasse sammen og går til musik sammen i fritiden.  

Nu er det snart sommerferie, og jeg skal starte på efterskole efter ferien. Derfor tænker jeg på at fortælle ham det, også selvom jeg ved, at han nok ikke har det på aamme måde. Jeg har bare brug for at komme ud med det og starte på en frisk. Lyder det som en god idé?  

Jeg er lidt bange for, at han ikke kan håndtere det, men jeg har virkelig brug for at få det ud ad hovedet. Er det forståeligt?  

Jeg håber I kan hjælpe mig...er lidt på bar bund.  

Tak på forhånd! ;-)  

Hilsen den ubeslutsomme 
Skal jeg fortælle ham det?
==========================



 Hej Emma  
Det altid godt at få følelserne ud, da man kan komme til at fortryde hvis man ikke gør det. Man ved jo aldrig om han føler det samme, og hvis du tør at fortælle ham det og virkelig gerne vil, synes jeg du skal gøre det.   
Jeg vil mene at du skal følge dit hjerte, men som du ved kan der både ske noget godt og dårligt ud af det. Men sådan er det altid når man tager chancen at fortælle en sine følelser, men det ikke undergangen for en hvis han ikke føler det samme. Så ved man hvor ens forhold er - om det venner eller kærester - og dermed håndtere det derfra. Håber at kunne hjælpe dig, lidt på vej :)  
KnusBirgitte 

 Hej Emma,   
Jeg synes, det lyder som en god idé at fortælle ham det, fordi du selv føler for at få det ud af verden, så jeg synes, du skal gøre det, så du kan komme videre og få en anden i tankerne, hvis det ikke viser sig, at han har det på samme måde.  
Hav det godt :-) 